བཀའ་སྤྱི་འོས་མི་ཚོས་བྱུས་ངན་ཐབ་སྡུག་དེ་འདྲ་བརྒྱུད་སྐུལ་གནང་གི་མེད་པའི་ཡིད་ཆེས་བཟོ་གི་ཡོད།རེ་བ་རྒྱག་གི་ཡོད།སྨོན་ལམ་ཚུད་ཆད་འདེབས་ཀྱི་ཡོད།ཁྱེད་ཚོ་འོས་མི་ཚོས་གཟབ་ནན་དང་དོ་དོན་ཡག་པོ་བྱེད་རོགས།རང་ལ་རྒྱབ་སྐྱོར་བ་ཚོའི་བྱུས་ངན་སྣ་ཚོགས་དེ་དག་ཕྱི་བསྡུ་ཨེ་ཐུབ་ལྟ་རོགས།འོས་ཤོག་གཅིག་ལས་མི་ཡི་ཚེ་སྲོག་རྩ་ཆེ།སྤྱི་ཚོགས་ཀྱི་བདེ་འཇགས་གལ་ཆེ།ཁྱེད་ཚོའི་འོས་ཤོག་དེ་འཇིགས་སྐུལ་དང་སྡིགས་ར་འོག་ནས་ཐོབ་ན་སྙིང་པོ་ཡོད་མི་དཔེ་ལ།ཅི་སྟེ་འོས་མི་སུ་ཞིག་ལ་འདི་འདྲའི་རྒྱལ་ཁ་ཞིག་ལོན་ཡང་ནང་འཁྲུགས་དང་ལྐོག་གསོད་སོགས་བྱུས་ངན་ཚོགས་ཀྱིས་ཁེངས་པའི་སྲིད་ལོ་ཞིག་ལ་འགྱུར་རྒྱུ་བཤད་མི་དགོས་པ་ཞིག་རེད།འདི་ནི་གངས་ཅན་པ་ལ་ནམ་ཡང་མི་མཁོ་བ་ཞིག་ལ་ངོས་འཛིན་མཐའ་གཅིག་ཏུ་བྱེད་ཀྱི་ཡོད།